Aceste instrucțiuni au fost deja transmise de secretarul american al apărării, Lloyd Austin, generalului Christopher Cavoli, comandantul forțelor SUA și NATO din Europa. Acesta, la rîndul său, va transmite documentul Kievului.
Decizia de a flexibiliza restricțiile privind utilizarea de către armata ucraineană a armelor primite din SUA a fost luată de președintele Joe Biden după discuții nepublice în interiorul Casei Albe, relatează Noi.md cu referire la haqqin.az.
Kievul va putea lansa lovituri de ripostă împotriva trupelor ruse care bombardează regiunea Harkov sau se pregătesc să o facă. Este în continuare interzis să lanseze lovituri cu rază lungă de acțiune pe teritoriul rusesc, să utilizeze sisteme ATACMS, precum și să lovească instalații petroliere.Pe fondul discuțiilor publice pe această temă din ultimele săptămîni, Kremlinul a atras atenția asupra consecințelor periculoase ale situației dacă Kievul obține permisiunea.
În același timp, nu a dezvăluit răspunsul pe care îl va da Rusia. Potrivit purtătorului de cuvînt prezidențial Dmitri Peskov, doar șeful statului și militarii îl cunosc.